open-index/open-wikipedia-markdown huggingface dataset:
Tram GT8-100D/2S-M

El **Tram GT8-100D/2S-M** a l'è on tram-treno doperaa in su la Stadtbahn de Karlsruhe. A l'è on'evoluzion del tram GT8-100C/2S.

## Tecnologia
A l'è on tram bidirezional e a trè cass, conligaa cont el carrell Jakob.

In di carej tradizionali a gh'è on motor elettrich trifas a controll elettronich, che l'ha permittuu de sbassà el pianal del tram.

## Storia
I treni costen 2,7 milion de Euro circa, e hinn staa consegnaa in tra el 1997 e 'l 2005.

4 tram a hinn staa dotaa de zona bar/restorant e de toalett.

La pupart di treni a hinn staa poeu readattaa, cont l'inseriment de noeuv misur de emergenza e de informazion LED, al cost de 140 mila Euro.

### Livrea

I treni a hinn staa consegnaa con la tipica livrea gialda-negra-rossa di tram de Karlsruhe.

La version bistrot cont el restorant a l'è inveci colorada de bianch/ross.

On treno doperaa a Heilbronn a l'è pitturaa specialment.

## Bibliografia
* Klaus Bindewald: *Die Albtal-Verkehrs-Gesellschaft. Weltweit vorbildliches Nahverkehrssystem.* verlag regionalkultur, Ubstadt-Weiher 2007, ISBN 978-3-89735-475-3.
* Dieter Höltge: *Straßen- und Stadtbahnen in Deutschland.* Band 6: *Baden.* EK-Verlag, Freiburg (Breisgau) 1999, ISBN 3-88255-337-5.
* Klaus Bindewald: *Die Albtalbahn: Geschichte mit Zukunft. Von der Schmalspurbahn zur modernen Stadtbahn.* verlag regionalkultur, Ubstadt-Weiher 1998, ISBN 3-929366-79-7.
* Helmut Iffländer: * Die Albtalbahn. Von der Bimmelbahn zum modernen Nahverkehrsbetrieb.* Andreas-Braun-Verlag, München 1987, ISBN 3-925120-03-3.

## Vos correlaa
*Red di tram de Karlsruhe
Red di tram de Palermo

La **red di tram de Palermo** a l'è on servizzi de straport publich su rodaia faa de 4 lign e de 44 fermaa che quatten Palermo. A l'è verta dal 2015.

A l'è gestii de AMAT e l'è in progett la creazion de alter 3 lign.

## Storia
Dopo circa 40 agn che la red storica a l'è stada sarada in di agn 1980 se torna a parlà de tram a Palermo.

In del 2000 la Banca Europea di Investiment la da 88 milion de Euro per dervì el sistema.

Dopo di problema per i parchegg e i gar de appalt, in del 2006 scomincia el lavorà per tucc i lign.

A fin 2014 scomincia el pre esercizi de la linia 1, e dal 30 dicember 2015 a hinn vert tucc i lign.

## Caratteristich
El tram a l'è per la pupart in su 'na sed protegiuda cont di barrier per separàlla del traffich normal.

A gh'è anca l'asserviment semaforich che 'l permett ona velocità commerciala volta.

## Lign
I lign a hinn:
*  Roccella - Stazione Centrale
*  Borgo Nuovo - Stazion Notarbartolo
*  CEP - Stazion Notarbartolo
*  Cors Calatafimi - Stazion Notarbartolo

I capoligna a hinn conligaa cont i autobus e i stazion cont i treni regionai de la Trenitalia.
### Slongament
A la presentazion del PRG Palermo 2025 el sindegh Leoluca Orlando l'ha nonziaa che a hinn in progett alter 3 lign de tram:

La linia 5 la conligaria i dò stazion ferroviari, la linia 6 la prolongaria la linia 4 e la linia 7 la taccaria la Stazion Centrala a Mondello.

## Material rotabil

I tram doperaa a hinn di Bombardier Flexity Outlook a pianal rebassaa e faa de cinch element. Pòden portà 56 passegee settaa e 132 in pee.

A hinn longh 32 meter e largh 2,40 m e pòden rivà a 70 km/h

## Bibliografia
*Benedetto Romano, Il nuovo sistema di mobilità di Palermo, in Ingegneria ferroviaria, 60 (2006), n. 9, pp. 711-714

## Vos correlaa
*Servizzi ferroviari metropolitan de Palermo
*Passant ferroviari de Palermo
*Anell ferroviari de Palermo
Ignazio Cassis

L**'Ignazio Cassis** (Sessa, 13 de avril 1961) a l'è on politich svizzer,  elegiuu Consiliee Federal in del 2017 e president de la Confederazion per el 2022.

## Biografia
Laureaa in medesina a Zurigh, dal 1996 al 2008 a l'è medegh cantonal in Ticin, e dal 2008 al 2012 a l'è vicepresident de la Federazion di Medegh de la Svizzera.

## Carriera politega
L'è dal 2007 in del Consili Nazional per el Partii Liberal Radical.

El 20 de settember del 2017 a l'è elegiuu in del Consili Federal, per sostituì el dimissionari Didier Burkhalter. La soa elezion a l'è stada assee voruda in la Svizzera italiana, che la gh'aveva pu reppresentanza in del governo dal 1999.

El 8 de dicember 2021 l'è elegiuu president de la Confederazion, e 'l va in carega el primm de sginee del 2022.

## Riferiment
*«L'elezione di Cassis dimostra che la Svizzera tiene al suo carattere plurilingue»
*Con Ignazio Cassis la Svizzera italiana ritrova un seggio nel governo federale
*Ignazio Cassis è il nuovo membro del governo svizzero

## Alter progett

## Ligamm de foeura
*Sitt offizial
Tranvia de Dubai

La **tranvia de Dubai** a l'è ona linia de tram de la città de Dubai, che la conliga Dubai Marina ad Al Sufouh, longa 10,6 km e cont 11 stazion. Du stazion a hinn de scambi cont la metropolitana de Dubai, e vuna cont la monorodaia Palm Jumeirah.

## Storia
In del 2010 on consorzi internazional el scomincia a lavorà per fà la red, ma se fermen per di difficoltà economich, e la linia 1 a l'è poeu completada in del 2014.

Al di d'incoeu a l'è in progett on slongament de 4 kilometer cont 8 stazion e ona diramazion per Jumeirah.

## Gestion

El servizzi a l'è gestii de la Serco Group e garantii dai 6:30 ai 1:30, foeura del venerdì islamich indova l'è dai 9:00 ai 1:30. El tram el pò rivà a ona frequenza de 6 menut.

A gh'è 80 manetta qualificaa, e prima de fàj guidà i gh'ha de fà l'alcol test.

## Material rotabil
A hinn doperaa 11 Alstom Citadis longh 44 meter che pòden menà finna 408 passegee a 'na velocità de 50 km/h.

I tram a hinn dividuu in trè class: Gold, Silver e spazzi reservaa a donn e fiolin.

El tram el dopera per la pupart el sistema APS, ona terza rodaia sotta terra che la alimenta el tram senza fil in l'aria.

Hinn dotaa de sistema vigilant che 'l ferma el tram se l'è minga comandaa per 5 segond.

## Vos correlaa
*Monorodaia Palm Jumeirah
Stadtbahn de Karlsruhe

La **Stadtbahn de Karlsruhe** a l'è on sistema de tram-treno che 'l quatta la zona de Karlsruhe, e l'è fortement integraa cont la red tranviaria, in l'inscì ciamaa modell Karlsruhe.

A l'è vert dal 1992 e l'è gestii de Albtal Verkehrs Gesellschaft e de la Karlsruher Verkehrsverbund.

## Red

El servizzi a l'è spartii in quater formi different:
*Tram regolaa de la BOStrab, ossia de la legg todesca in sui tram, in forma de metrotranvia ed elettrificada a 750 V CC: Linia S2
*Combinazion de tram urban e lign ferroviari secondari, elettrificaa a 750 V CC: Lign S1 e S11
*Combinazion de tram urban, extraurban e lign de ferrovia per conligà Karlsruhe, Wörth am Rhein, Bad Wildbad e Heilbronn, elettrificaa a 750 V in città e a 15 kV CA in la red DB: Lign S4, S41, S42, S5, S51, S52, S6, S7 e S8
*Lign purament ferroviari elettrificaa a 15 kV: Lign S31, S32, S71, S81 e S9.
### Lign

## Storia

L'idea de integrà el tram in la red suburbana la nass intorna al 1955, ma domà in del 1986 de fann i primm proeuv.

La prima linia a l'è verta el 25 de settember del 1992 in su la linia  Karlsruhe - Bretten.

El sistema l'ha fonzionaa ben, e dal 2002 se parla de on tunnel in del center città per sbassà la congestion, in costruzion dal 2010 e che 'l gh'avaria de finì in del 2019.

## Material rotabil

I tram de la Stadtbahn a hinn in produzion dal 1983, e ghe n'è 60 classich, doperaa in sui lign S1, S2, S11 e derivaa de la Stadtbahnwagen B, comé el tram GT6-80C, el tram GT8-100C/2S e 'l tram GT8-100D/2S-M.

In del 2009 a hinn staa ordinaa 30, cont opzion per alter 45, Bombardier Flexity Swift, e 3 Flexity Link a hinn staa tolt in prestit de la Saarbahn.

A segonda del tram a gh'è on pianal different, e donca i piattaform pòden vess different a segonda de la linia.

## Vos correlaa
*Tyne and Wear Metro
Republega direttorial

La **republega direttorial** a l'è on sistema de governo indova on collegg de pussee personn a l'è capo de Stat e de Governo.

Incoeu el sistema a l'è doperaa domà in Isvizzera, sia a nivell federal che cantonal, ma l'è elegiuu del popol domà a nivell cantonal. Di voeult anca el sistema di Capitani Reggenti del San Marin a l'è vist 'me esempi de sistema direttorial in miniatura, anca se l'è pussee propriament ona diarchia.

El ciappa el nomm del Direttori franzes del 1795, ma gh'eeren giamò di alter esempi in la storia, sia in del midemm Stat Franzes longh de la Revoluzion francesa sia prima, per esempi in l'universitas de la Liga Lombarda.

## Riferiment
*Lega Lombarda
*Dove democrazia diretta e federalismo svizzeri sono estromessi
Consili Regional de la Calabria

El **Consili Regional de la Calabria** a l'è l'assemblea legislativa de la Calabria.

A l'è staa istituii in del 1970, e 'l gh'ha 'me sed Reggio Calabria. L'esercita tucc i fonzion legislativ de la Region e 'l controlla l'operaa de la Giunta.

Incoeu el gh'ha 30 consiliee.

## Vos correlaa
*Giunta regional de la Calabria
M-Bahn

La **M-Bahn** a l'è staa on sistema de straport publich faa su a Berlin Ovest in tra el 1983 e 'l 1991 per stoppà on bus in del straport determinaa del mur de Berlin: a l'è staa doperaa domà dal 18 al 31 de giugn del 1991, period che poeu l'è borlaa giò el mur e l'ha permittuu de servì de noeuv el trasciaa local de la metro, anca se giamò dal 1989 a l'era in pre-esercizzi.

Treno a levitazion magnetica, a l'è staa el segond sistema del gener a vess vert al publich.

## Tecnologia
Per moeuves i treni M-Bahn doperaven di motor linear a stator longh, ma diversament del Transrapid e di treni Maglev d'incoeu domà el 85% del pes del treno a l'era sostegnuu magneticament, el rest l'era tegnuu di rodaj classich.

L'era on sistema automatich, anca se 'l podeva vess guidaa anca de 'n omm.

## Tratta

La ferrovia la andava circa da nord a sud, e la gh'eva trè stazion:
*Kemperplatz 52°30′40″N 13°22′18″E
*Bernburger Str. 52°30′20″N 13°22′33″E
*Gleisdreieck 52°29′59″N 13°22′27″E, incoeu verta per el servizzi metropolitan.

La tratta in tra Kemperplatz e Bernburger a l'era a binari doppi, in tra Bernburger e Gleisdreieck el doperava el viadott che 'l gh'era prima per la metropolitana, a binari unich.

La tratta a binari doppi a l'è stada destrugada.

## Material rotabil

El sistema el gh'eva 8 treni, ma minga tucc i eren doperaa in servizzi.

I treni da 01 a 04, el 06 e 'l 07 eren di M80/2, faa de la Waggon in tra el 1987, per i test, e 'l 1991. Incoeu el 04, el 06 e 'l 06 a gh'è anmò, e la 06 a l'è al Musee di Straport de Norimberga.

La vettura 706 a l'era del modell M70/2, o ben ona proeuva doperada in su 'n circuit de proeuva a Braunschweig.

La vettura 05, fada de la Messerschmitt-Bölkow-Blohm, a l'era Diesel e l'è stada tolta via in del 1986.

## Alter progett

## Vos correlaa
*Stazion fantasma de la Metropolitana de Berlin
Elezion primari del Moviment 5 Stell del 2017

I **Elezion primari del Moviment 5 Stell del 2017** a hinn staa di elezion primari faa el 21 settember del 2017 del Moviment 5 Stell per scernì el sò candidaa premier per i elezion politegh italian del 2018.

El vincitor, Luigi di Maio, a l'è staa nonziaa el 23 de settember a Rimini, a la manifestazion Italia a 5 Stelle.

## Storia
Comé da tradizion del Partii el leader Beppe Grillo el corr no ai elezion, anca se l'è despess accusaa de vess capo de tucc i istituzion M5S de facto.

L'è staa donca necessari fà di elezion primari, on line in su la piattaforma Rousseau, per scernì el candidaa premier.

Luigi di Maio, vicepresident de la Cambra di Deputaa, a l'è staa consideraa de tucc el favorii, oltra che el candidaa pussee istituzional e men popolista, e part de la destra del Partii.

Nissun alter member de spicch l'ha scernuu de candidàss, ne el Roberto Fico ne l'Alessandro Di Battista.

Foeura de la Senatora Elena Fattori tucc i alter sfidant eren descognossuu al publich, e 'sto fatt l'ha menaa el Partii Democrategh, la Liga Nord e Forza Italia a cridà al fals domà per legittimà la candidatura, giamò deciduda, del Di Maio.

## Candidaa
I candidaa a 'sta elezion a eren vott: Du istituzionai, ossia el Vicepresident de la Cambra di Deputaa Luigi di Maio e la Senatora Elena Fattori. I alter ses eren di consiliee comunal del Moviment.

### Candidaa pussee famos

### Candidaa piscinitt

## Resultaa

## Riferiment
*Nadia Piseddu
*Marco Zordan
*Gianmarco Novi
*Domenico Ispirato
*Andrea Frallicciardi
*Vincenzo Cicchetti
*M5S. Oggi si vota il candidato premier. Sette 'sconosciuti' sfidano Di Maio
*Un nome forte e percentuali bulgare: primarie M5s copiate (male) da Pd e Lega
*Verso le elezioni, primarie M5S: il rebus per incoronare Di Maio
*M5s, no di Fico e Di Battista: 7 candidati premier sfidano Di Maio
*Luigi Di Maio e i soliti ignoti. Un big e sette innocui carneadi alla corsa alla premiership M5S
*Giannuli, storico consigliere di Grillo e Casaleggio: "Primarie bulgare per far vincere Di Maio"
*Il candidato premier del MoVimento 5 Stelle: il voto
*Di Maio è il candidato premier del M5S, votano 37mila persone su 150 mila iscritti
Balcanizazion

**Balcanizazion** l'è un termen jeopoliteg qe l'indica una situazion interna instabil e condizionada da problemi qi causa la desligazion de un stat in plœ rejon o stats indipendents. 
 
Ol termen l'è un ciar riferiment a la penisola di Balcan, qe, a partir da l'espansion in territore europeo de l'Impero Otoman, l'è staita ojet di disorden e ripartizion intra i divers potenze de la zona, tant da vesser a la fin ciamada  come "polveriera d'Europa".

Ind el jenar 2007 ol prim minister britaneg Gordon Brown l'ha parlad de "balcanizazion del Regn Unid", ind el parlar de la possibel indipendenza de la Scozia.

## Orijin
La balcanizazioe incœ l'è dovrada in relazion a la desligazion de la Jugoslavia intra ol 1991 e ol 2008, ma la vera orijin l'è ind la espansion europea di Otoman.

I guerre per ol possess di Balcan intra l'Imper Austro-Ungereg e i Otoman l'ha destabilizad la rejon, jamò delicada per tœte i etnie qe la g'hiva, e l'ha portad a la disgregazion de la rejon dopo la Prima Guerra Mondiala e, in seguet, dopo ol periodo de la ditatura comunista.

## Riferiments
Red di tram de Berna

La **red di tram de Berna** a l'è on servizzi de straport publich su rodaia che 'l serviss la capitala svizzera. L'è verta dal 1890 e la gh'ha 5 lign. L'è gestida de la Verkehrsbetriebe Bern

## Storia

## Lign

## Material rotabil

La pupart di tram in circolazion a l'è de la familia Siemens Combino, ma gh'è anca in circolazion di Tram 2000. Finna al 1997 l'era doperaa anca el tram standard svizzer.

## Vos correlaa
*Ferrovia Bern–Worb Dorf
Hospital del Henares (metropolitana de Madrid)

**Hospital del Henares ** l'è 'na stazion de la Metropolitana de Madrid.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Architettura fassista

L**'Architettura fassista** a l'è el stil architettonich tipich del fassism, on incros in tra l'architettura moderna e i dottrin nazionalista de 'sti governi nassuda in di agn 1920.

Ispiraa a l'architettura romana, a l'è in sostanza descomparida cont la fin di regim fassista.

## Stil

El stil fassista a l'è ispiraa a quell de Roma Antica, simmetrich, razional, senza tropp decorazion e senza angol srotondaa.

In Italia a l'è staa influenzaa anca de l'architettura neoclassica, e l'era caratterizzada de on mugg de muraj bianch intorna di edifizi.

In Germania inveci l'architettura a l'era assee grossa, e progettada per i "esperienz de massa" del Regim.

Comun però a tucc i edifizzi a l'è la grandezza, el vorè mett on sens de soggezion e l'us 'me mezz de propaganda.

## Esempi

Esempi famos de architettura fassista a hinn:
*La Casa del Fascio a Comm, del Giuseppe Terragni
*El quarter EUR, cont el famos Palazzo della Civiltà Italiana del Marcello Piacentini
*La Noeuva Cancelleria del Reich
*La Colonia Elioterapica de Legnan

### Architett

Architett famos per i sò costruzion fassista a hinn staa:
*Giuseppe Terragni
*Marcello Piacentini
*Giuseppe Pagano
*Albert Speer, architett preferii de Hitler

## Vos correlaa
*Razionalism italian
Kinkisharyo P3010

El **Kinkisharyo P3010** a l'è on treno de metropolitana lingera doperaa in su la metropolitana de Los Angeles, lign Gold, Blue ed Expo.

A l'è faa de la Kinkisharyo e 'l gh'ha di comfort 'me l'aria condizionada, sistema de controll automatich, spazzi per i carrozzin e freno de emergenza.

## Riferiment
*"Kinkisharyo P3010 Technical Data"
IBook

L**'iBook** a l'è on notebook de la Apple faa de la Apple in tra el 1999 e 'l 2006 pensaa comé entry level per esigenz de scoeula e de consumator normal, e inferior al PowerBook. A l'è staa el primm prodott de massa ad avègh el Wi-Fi.

A processor PowerPC, a hinn staa sostituii del MacBook cont la transizion de la Apple a Intel.

## Modej
### iBook G3

El modell G3, faa in tra el 1999 e 'l 2001, a l'era a forma de conchilia, e 'l gh'eva domà i port moderni, senza l'Apple Desktop Bus.

El particolar design, plasticos e trasparent, l'era giamò staa provaa cont success in su l'iMac.

### iBook G3 Dual USB

L'iBook G3 DS a l'è 'n evoluzion del G3 fada in tra el magg 2001 e 'l ottober 2003.

Cont on design pussee sobri e disponibil domà bianch, l'era faa in policarbonaa.

Per via del material pussee resistent a l'è staa possibil fàll pussee piscininn, anca se cont on schermo miôr e cont ona porta USB pussee.

### iBook G4

L'iBook G4, faa in tra el 2003 e magg 2006, el ved el noeuv processor PowerPC G4.

El ciappa el design del G3 DS, cont ona plastica pussee opaca e on lettor di disch a incass senza el cassett che 'l sortiss.

A l'è staa el darree iBook.

## Vos correlaa
*PowerBook
*MacBook
*iMac
Consili Regional del Veneto

El **Consili Regional del Veneto** a l'è l'assemblea legislativa del Veneto.

A l'è faa de 50 consiliee, pussee el President del Veneto.

## Vos correlaa
*Giunta Regional del Veneto
Invers

L**'invers** a l'è, in matematica, el numer che moltiplicaa per on numer x el da 1, e 'l se pò esprim 'me  1/x  o 'me elevament a la -1

## Varda anca
*Element invers
Tram ATM 5300

El **Tram ATM 5300** a l'è staa on tram doperaa in su la red urbana de Milan in tra el 1955 e 'l 1977 e costruii de la Breda.

Evoluzion del Tram ATM 5200, faa 3 agn prima, gh'even el midemm armament interno, ma se destingueven per i gabinn intern.

De la prima mità di agn 1970 a hinn staa doperaa per fà i tram ATM 4800. Ona soa varianta a hinn i tram ATM 4600-4700, a dò cass.

## Bibliografia
* 

## Alter progett

## Vos correlaa
*Tram ATM 5100
*Tram ATM 5200
*Tram ATM 5400
Red di tram de Berlin

La **Red di tram de Berlin ** a l'è on servizzi de straport publich su rodaia che 'l quatta la città de Berlin, longh 190 km e cont 22 lign.

A l'è vert dal 1865 e l'è gestii de la Berliner Verkehrsbetriebe.

## Storia

La prima linia de tram, a cavaj, a l'è verta dal 22 de giugn del 1865, l'era ona tranvia extraurbana per Charlottenburg.

In del 1881 a Groß-Lichterfelde l'ingegnee Ernst Werner von Siemens el progetta la prima tranvia elettrica del mond, e 'l sò success el mena a elettrificà tucc i lign de Berlin, roba fornida del 1902.

In del 1920, cont la creazion del Gran Berlin, tucc i vari società che gestiven i tram a hinn staa traa insemma.

Durant del regimm nazista scomincen i primm soppression di lign.

### Berlin dividuu

A Berlin Ovest el tram a l'è staa via via sbassaa, fina a la saradura de la darrera linia in del 1967, perchè la città l'ha preferii el modell american de città per i auto.

El Senat de Berlin Ovest l'aveva approvaa de noeuv i tram in del 1987, ma la Reunificazion l'ha fermaa el progett.

Berlin Est inveci a l'è staa pussee filo Tram, se in origin voreven fà su di metropolitan e di filovij dal 1975 a hinn staa doperaa di metrotranvij.

### La Red incoeu

Dopo de la Reunificazion todesca Berlin l'ha deciduu de slargà la red tranviaria, e i binari a hinn staa remettuu anca in di zon pussee caratteristich.

In del 2004 a hinn staa istituii i lign de MetroTram, ossia de metrotranvia.

Per via de la soa storia la red a l'è on mes'ciott de sistema different e de tratt a sed propria e promiscua.

## Lign
I lign a hinn 22: 13 normai e 9 de MetroTram, a volta frequenza e attiv 24/7, segnalaa cont la M.

## Sistema arent
Arent a Berlin a gh'è anca di alter sistema de tram, tucc faa de ona linia.
*La Ferrovia de Strausberg
*La Tranvia de Woltersdorf
*La Tranvia Schöneiche-Rüdersdorf

## Material rotabil

I tram doperaa incoeu a hinn de trè generazion: La pussee veggia, de l'era comunista, a l'è reppresentada del Tatra KT4, veicol assee spantegaa in tutta Europa orientala.

La segonda generazion a l'è quella di Tram ADtranz a pianal rebassaa, a ses ass.

La generazion pussee noeuva a l'è quella di Bombardier Flexity Berlin.

In di agn el numer di veicol el s'è sbassaa, e incoeu a l'è de 1'024 unità, anca grazia ai noeuv veicol boni de menà pussee personn.

El tram a l'è el mezz che 'l costa men de elettricità al kilometer, ossia 0,33€, come mostraa de 'n studi del Parlament de Berlin del 2006.

## Alter progett

## Vos correlaa
*Metropolitana de Berlin
*S-Bahn de Berlin
Consili Regional de la Campania

El **Consili Regional de la Campania** a l'è l'assemblea legislativa de la Campania, fada de 50 member. A l'è a la legislatura quella de 10.

## Vos correlaa
*Giunta Regional de la Campania
Tranvia de Padova

La **red di tram de Padova** a l'è on tram su gomma Translohr che 'l quatta Padova dal 2007 cont 26 stazion per 10 km.

## Storia
Dal 1990 a l'è in progett on sistema noeuv de tram, e i finanziament riven in del 1995. Cont el cambi de la giunta se voeur pu fà el tram, ma per perd no el finanziament se scerniss de fà on sistema su roeuda a guida vincolada.

In del 2001 a l'è fada la gara de appalt, che la prevedeva di autobus senza binari de guida e cont el volant: Sta caratteristica a l'è poeu stada no respettada e gh'è staa di critich.

I lavor a hinn duraa dal 2003 al 2005, e lungh l'addestrament di manetta gh'è staa 5 derajament.

El sistema a l'è attiv offizialment dal 24 de marz del 2007. El 5 de dicember 2009 l'è staa slongaa finna a Pontevigodarzere.

### Critich

El sistema a l'è staa criticaa soratutt per via de la soa rodaia, che la sborda e che l'è assee pericolosa per i ciclista e i motociclista.

La magistratura l'ha recognossuu 31 dagn dovuu a la tranvia, tucc valutaa men de 2'000€.

In di rivier a sed protegiuda a l'è proibida la circolazion di biciclett.

A gh'è anca on Comitaa di Vittim del Translohr, che 'l denuncia pussee de 250 ferii e 1 mort.

## Caratteristich
El sistema a l'è attiv dai 6.20 e 0.40 de tucc i dì, e gh'è on cadenzament minim de 8 menut. A pien regim la podarà avègh on cadenzament de 4 menut.

Ogni tram el gh'ha on GPS che 'l permett de segnalà el temp di tram ai pensilinn.
### Material rotabil
La flotta a l'è de 10 tram su gomma Translohr, a 3 cass.

## Galleria di foto

File:Trams padua padova translohr1.JPG|Transhlor in sul scambi
File:Padova - fermata tram Ponti Romani.jpg|Ona fermada
File:Tram padfova.JPG|Du vittur
File:Padova, fermata del tram, Stazione FS.jpg|La fermada in corrispondenza de la stazion de la città
File:No bici tram translohr padova.JPG|Segnal che 'l proibiss ai spicciol de andà in sui binari del tram
File:Padova - Palazzo del Bo - 202209201028 12.jpeg|Mezz in corsa in città


## Alter progett

## Vos correlaa
*Red di tram de Venezia
Edictum Rothari

L***'Edictum Rothari*** (in lombard **Edit de Rotari**) l'è staita la prima regoida scriita dei lej dei Lombards, promulgad a la mezanoit intra ol 22 e ol 23 de november del 643 del re Rotari.

L'edit, scriit in latin con tante parolle de orijin jermanega, l'è un dei principai documents per studiar l'evoluzion de la lengua longobarda e al g'ha dent i antige lej del popol Lombard, anc se g'è dei novitaa ciapade del dreit roman. Segond ol prencepe de personalitaa de la lej, l'edit al valiva adoma per i Lombards; i romaneg inscambe i indava inants a seguir ol dreit roman.

Cond la romanizazion dei Lombards, l'edit al perd i so carateristige de dreit personal e ind el 700 l'è slargad anc'pò ai romaneg.

## Riferiments


## Ligam de fora
*  0643 – Rothari - Edictus (pajina de spiegazion del sit)
*  Informazion sora i *[http://www.leges.uni-koeln.de/en/lex/leges-langobardorum/ Leges Langobardorum]* ind el sit de la *Bibliotheca legum*. Un databas in su i lej secolar carolinje.
*  Maes L. Th., Beyerle (Franz). Die Gesetze der Langobarden, Revue belge de philologie et d'histoire, Année 1950, Volume 28, Numéro 1, pp. 287-289.
*  Ol test complet in italian - unife.it
Translohr

El **Translohr** a l'è on sistema de tram su gomma faa de la Lohr, società per el 51% de la Alstom e per el 49% del Stat franzes.

## Descrizion

El sistema a l'è pussee vesin a on tram, cont ona rodaia centrala che ghe scorren su i roeud de scorriment.

La trazion a l'è dada di roeud tradizionai, cont el sistema ABS.

El binari unich del sistema el preved la possibilità de avègh di scambi, sia rigid faa cont on binari unich sia normai e di incros, cont ona piattaforma che la gira a segonda de la direzion del tram.

## Red
El Translohr a l'è doperaa in Franza in la red di tram de Clermont-Ferrand e in su 'na quaj linia de la red di tram de l'Île de France.

In Veneto sia Venezia sia Padova doperen 'sto sistema.

In Cina la red de Tianjin e de Shanghai la dopera 'sto sistema.

In Colombia la red di tram de Medellin la dopera i Translohr.

## Critich

El sistema el gh'ha avuu di critich: De on lato per el facc che cont el lavorà per mett on Translohr se pò mett anca on tram tradizional, pussee capient. A l'è stada despess anca denonziada la pericolosità del binari, pussee pericolos de quell tradizional di tram.

De l'alter lato a l'è on sistema saraa, che 'l gh'ha domà on produttor e che 'l permett no de affidàss a di alter produttor.

## Vos correlaa
*Bombardier Guided Light Transit
Neoclassicism

El **neoclassicism** a l'è ona corrent artistica ispirada a l'art classica greco-romana desviluppada in tra la mità del 1700 e l'inizi del 1800, 'me reazion ai esagerazion del Barocch e del Rococò.

Sò principal ispirator el Johann Joachim Winckelmann, che l'ha auspicaa in di sò studi de archeologia on tornà a la gloria del passaa, opposta a la gloria de l'ancient regime.

## Vos correlaa
*Preromanticism
*Stil Imper
Consili Regional del Molise

El **Consili Regional del Molise** a l'è l'assemblea legislativa del Molise, fada de 20 consiliee pussee el President del Molise.

## Vos correlaa
*Giunta Regionala del Molise
Cadaster Teresian

El **Cadaster Teresian** (in todesch *Mailänder Kataster*) a l'è staa 'na granda oeuvra de censiment de tucc i proprietà fondiari del Ducaa de Milan austriegh faa in tra el 1718 e 'l 1760.

Originariament avversaa de la nobiltà milanesa, che la gh'eva di grand proprietà gestii cont la corruzion, a l'è staa per quell fermaa pussee voeult e finii domà cont el governà de Maria Teresa d'Austria.

## Caratteristich
A l'era on cadaster geometrich partizellar a bas perital, e ogni proprietà a l'era reppresentada in di dettaj pussee piscinitt, cont informazion in sul proprietari e la destinazion d'us.

I misurazion, faa di agronom di Provincc Unii, doperaven la misura standard de la pertega milanesa.

## Vos correlaa
*Carta topografica de Milan e del Mantoan
Consili Regional de la Puja

El **Consili Regional de la Puja** a l'è l'assemblea legislativa de la Puja, fada de 50 consiliee pussee el President de la Puja.

## Vos correlaa
*Giunta Regional de la Puja
Romaneg

Col termen **Romaneg**, o **Romei**, la moderna storiografia l'indica l'eterojeneo insema de popolazion qe i era sojetade, ind un regn barbareg del Volt Medioevo, a la class dirijenta jermanega. L'espression la tegn dent tœte i diverse etnie presents ind un territore, qe g'hiva in comun la cultura, derivada da quella del Bass Imper Roman. I g'era dent miga adoma i popolazion storige de l'Imper (come i Celts e i Latin), ma anc i barbari rivads ind i invasion de una qualc temp indree, qe ind el mentre i s'era romanizads.
Preromanticism

El **preromanticism** a l'è ona correnta artistica nassuda in l'ultim tocch del 1700, in contrapposizion a la rigidità del neoclassicism e 'l parpogneva on sistema artistich men rigid e pussee fondaa in sul sentiment uman.

## Vos correlaa
*Neoclassicism
Regn barbareg

Ol nom **regn bargareg** (in bas a la storiografia s'pœl trovar anc **regn roman-barbareg**, **latin-jermaneg** e **roman-jermaneg**) l'è dovrad per indicar tuts i regn fondads dei popolazion jermanege ind el territore de l'Imper Roman d'Ocident despos dei invasion barbarege intra ol IV e 'l VI secol d.C.

## Carateristege
I regn barbareg i ha segnad la fin de la Tarda Antigitaa e ol prencepe del Volt Medioev, cond el rempiazar in manera graduala i istituzion romane. I era governads d'una aristocrazia guerriera de orijen jermanega, qe la se mantegniva separada dei popolazion romanege dominade. Adoma cond el temp (ind i regn plu durevoi) ge sarà una lenta integrazion.

Ol regn qe 'l g'ha havud plu sucess l'è stait qell dei Franc, del qual l'è pò nassid l'Imper Carolinj.

## Lesta
* Regn Alaman (fina al 496) in Jermania
* Regn Suev (410-584) in Spagna
* Regn Burgond (411-534) in Sapaudia
* Regn Visigot (418-711) in Spagna
* Regn Vandal (429-534) in Africa del Nord
* Regn Anglo-sasson (450-899) ind la Granda Bretagna
* Regn Franc (481-843) ind i Paes-Bass e anc'pò dop ind la Gallia
* Regn Ostrogot (493-553) in Italia
* Regn Lombard (568-774) in Italia
* Regn Frison (600-734) ind i Paes Bass

## Riferiments
*  [''Regni romano-barbarici'' - Treccani](http://www.treccani.it/enciclopedia/regni-romano-barbarici_(Enciclopedia-dei-ragazzi)/)
Tram STEL 116-123

El **Tram STEL 116-123** a l'è staa on tram doperaa in su la Red interurbana de Milan, prima de la STEL e poeu de la ATM.

## Storia
Nassuu in del 1936 per potenzià la tranvia Milan-Monscia, a hinn entraa in del 1939 in del Parch ATM.

Cont la saradura de la linia in del 1966 a hinn squasi tucc demolii, foeura de la 122, anmò in bone condizion e doperada in linia finna al 1999.

## Livrea
I vettur a hinn entraa in servizzi cont la livrea tipica bianca de la STEL, e cont la ATM a hinn staa mittuu cont la livrea verda a dò color tipega di quej agn.

La 122 a l'è stada poeu pintada de naranz ministerial cont la banda negra.

## Bibliografia
* Giovanni Cornolò, *Fuori porta in tram. Le tranvie extraurbane milanesi*, Parma, Ermanno Albertelli Editore, 1980.

## Vos correlaa
*Red interurbana di tram de Milan
*Tram STEL 110-115
Tranvia de Messina

La **tranvia de Messina** a l'è ona linia de tram longa 7,7 km che la serviss la città de Messina.

## Storia
In del 1996 el Comun de la Provincia se accorden per fà el tram, e in del 1998 l'oeuvra a l'è appaltada. In del 1999 scomincia el lavorà e la linia a l'è verta dal 3 april 2003.

## Percors
La tranvia la va da Nord a Sud, in parallel cont el mar e, parzialment, cont la ferrovia per Catania. El tram el fa 18 fermaa, e 'l permett de rivà in di terminal di autobus, a l'ospedal e ai traghett.

## Material rotabil

A hinn doperaa 15 Fiat Cityway de 5 cass, de che 6 in turn. Faa de la Fiat Ferroviaria, a hinn analogh a quej faa per la GTT.

## Bibliografia
* Vittorio Formigari, Giulio Romano, *Centoventitré anni di tram a Messina*, 2001.
* Ettore Caliri, *Il moderno tram di Messina*, in "I Treni", n. 246 (marzo 2003), pp.&nbsp;15–23.
* Carlo Ferrone, *Il ritorno del tram a Messina*, in *Mondo Ferroviario*, n.33, giugno 2003, p.&nbsp;12.
* Francesco Bloisi, *Nuovi Cityway in riva allo Stretto*, in *Tutto treno*, 15 (giugno 2003), n. 165, pp.&nbsp;12–15.

## Vos correlaa
*ATM (Messina)
Consili Regional de l'Abruzz

El **Consili Regional de l'Abruzz** a l'è l'assemblea legislativa de l'Abruzz, fada de 30 consiliee pussee el President de la Region, cont pien diritt de vot foeura che per la quistion de fiducia.

## Vos corelaa
*Giunta Regional de l'Abruzz
Red di tram de Kassel

La **red di tram de Kassel** a l'è on servizzi de tram che 'l quatta Kassel, longh 93 kilometer cont 7 lign. A l'è parzialment integraa cont el Kassel RegioTram.

## Storia
A l'è verta a vapor dal 1877 e dal 1897 a l'è gestida de Kasseler Verkehrs-Gesellschaft e l'è deventada elettriga.

L'ha poeu tolt part, parzialment, al progett del Kassel RegioTram, sistema de tram-treno.

## Lign
I lign de tram a hinn 7:

## Material rotabil

Al di d'incoeu i tram a hinn de la Duewag e de la Bombardier Flexity. Antigament ai eren doperaa di vettur faa de la Duewag e de la Van Zypen & Charlier, sortii del servizzi in del 1999. On quaj tram antigh a l'è in circolazion storica, ma per la pupart a hinn staa venduu in Europa orientala.

## Vos correlaa
*Kassel RegioTram
Consili Regional de la Toscana

El **Consili Regional de la Toscana** a l'è l'assemblea legislativa de la Toscana, fada de 41 member, 40 consiliee e 'l President de la Toscana.

## Vos correlaa
*Giunta Regional de la Toscana
Carlo Ghega

El **Carlo Ghega**  (Venezia, 10 de genar 1802 – Vienna, 14 de marz 1860) a l'è staa on ingegnee austriegh.

## Biografia
Nassuu a Venezia di gent de origin albanesa, l'ha studiaa a Padova, indova che l'ha juttaa a fà su la Strada d'Alemagna.

## Progett
Ghega a l'era famos per i sò progett di strad e ferrovij, soratutt la ferrovia del Semmering.

In del 1840 el gh'ha de progettà la Südbahn.

## Romanz in su de lu
La soa vita l'ha ispiraa cinch romanz.

## Alter progett
Diritt divin

El **diritt divin** a l'è quella idea, fioeula de l'assolutism monarchich, che la pensa che 'l drizz a governà del monarca el riva direttament de Dio, e de nissun'altra forma de governo esistent in su la Terra.

El primm cas cognossuu a l'è quell de Papa Esteve II, che in del 753 l'ha daa 'sto epitet a Pipin el Brev, impegnaa in la guerra de Roma contra di Longobard.

Religiosament a l'è stada minga accettada universalment, Tommas d'Aquin el giustificava la lotta e anca el regicidi in cas de malgoverno.

## Vos correlaa
*Monarchia assoluta
Bici compartii

I **bici compartii** a l'è on sistema per permett a la gent de doperà di bici publegh, cont l'obietiv de sbassà l'us di mezz privaa a motor e de volzà el straport publich. A gh'è sia di sistema indova gh'è di stazion per ciappà e lassà i bici, tipicament arent di zonn indova che ghe viv pussee gent e di stazion important del treno, del tram e de la metropolitana, o di sistema liber indova la bicicletta a l'è lassada a la destinazion de l'utent e poeu reccolta.

## Riferiment
*What is bike sharing?

## Vos corelaa
*BikeMi
*Car sharing
*Bicing
Consili Regional del Lazio

El **Consili Regional del Lazio** a l'è l'assemblea legislativa del Lazio, faa de 50 consiliee: 39 elegiuu localment, 10 cont el sistema maggioritari e 1 el primm president minga elegiuu.

## Vos correlaa
*Giunta Regional del Lazio
Sparatoria a Las Vegas del 2017

El 1 de ottober del 2017 a gh'è stada 'na sparatoria a Las Vegas, in su la Strip e longh de on intervent del Jason Aldean al festival country "Route 91 Harvest".

On omm l'ha sbaraa del pian quell de 32 de on hotel e l'ha mazzaa 62 personn, cont 527 ferii. L'omm a l'è staa poeu identificaa in del 64enn Stephen Craig Paddock, mort suicida.

L'ISIS l'ha rivendicaa l'attacch, e l'ha dii che Paddock l'aveva brasciaa su l'Islam on quaj mes prima, cont di fort dubbi de part di autorità.

L'è stada la sparatoria che l'ha faa pussee mort in di Stat Unii.
Tram ATM 4000

I **Tram ATM 4000** a hinn staa di tram doperaa in su la red urbana in tra el 1940 e 'l 1961, cont el primm prototip faa in del 1935. A l'era ciamaa "Dò camer e cusina" per la struttura particolar.

## Bibliografia
* 

## Alter progett

## Vos correlaa
*Tram ATM 4100
*Tram ATM 3000
Monorodaia de Turin

La **Monorodaia de Turin** a l'è stada on sistema de straport vert a Turin in tra el 1961 e 'l 1963 per l'Esposizion Mondiala del Lavorà e per el centenari de l'Unità d'Italia. L'era gestida de la Alweg.

## Caratteristich

El sistema a l'era ona monorotaia a tre roeud, del tipo Alweg, e l'era longh circa 1800 meter cont 2 stazion che quattaven el quarter Italia '61.

El sistema a l'era intregament soraelevaa, e i stazion eren in alt e conligaa cont la terra cont di scal.

## Material rotabil

I treni eren faa in liga lingera, e pesaven 38 tonelaa, longh 30 meter che andaven in su la rodaia cont di roeud tradizionai automobilistich.

I treni podeven andà finna a 90 km/h, ma per permett de vedè el panorama andaven massim a 50 km/h.

## Reutilizz di stazion

La stazion Nord de la monorodaia a l'è dal 2006 doperada de l'Ospedale infantile Regina Margherita per ospità i fiolitt malaa in cura e i sò gent. La stazion Sud a l'è, inveci, anmò bandonada.

## Alter progett

## Vos correlaa
*Metropolitana de Turin
*Monorodaia
Assemblea Legislativa de l'Emilia Romagna

L**'Assemblea Legislativa de l'Emilia Romagna** a l'è el Consili Regional de l'Emilia Romagna, faa de 50 consiliee.

## Vos correlaa
*Giunta Regional de l'Emilia Romagna
Scurattada

La **scurattada**, anca **busnasciada**, a l'è l'att de colpì el cuu de 'na personna per castigàlla. A l'è el castigh corporal pussee famos e tipich de l'infanzia.

## Vos correlaa
*Spanking, version erotica de la scurattada.
Arianesim

L**'arianesim** l'è stait un important moviment ereteg, nassid ind el IV secol d.C. in Orient, e spantegads anc'pò in Ocident ind la segonda metaa del medem secol. Al g'ha havud una granda difusion sovertœt intra i popolazion jermanege.

## Dotrina
Segond l'arianesim ol Crist al saress miga ol real Fiœl del Signor, ma adoma la plu granda dei so creature, e donca cond una natura diversa e una autoritaa inferior.

## Storia
Ol nom al vegn del so fondador, Ario (256-336), un prevost de Lissandria d'Ejit. L'è stait jœdegada eretiga del prim Concili de Nicea del 325. La radicalitaa dei afermazion anti-ariane l'ha però portad dei oltre discussion ind la cristianitaa, e donca l'imperator Costanz II l'ha convocad dei olter concili, qe i ha ciapad dei decision plussee moderade. Ind el menter l'arianesim al perdiva vitalitaa in Ocident, ma al restava fort in Orient.

La fin de l'arianesim ind el Imper Roman al riverà adoma con l'imperador Teodosi I, qe l'ha convocad ol prim Concili de Costantinopel (381). I resterà adoma dei comunitaa picene qe i riverà a cambiar anc'pò ol rit del batesim.

Ind el menter però, grazie a'l predicar del vescov got Ulfila, tants popoi jermaneg i s'era convertids del paganesim a'l cristianesim arian, e qesta diferenza la sarà vun dei problema de l'integrazion coi romaneg despos dei invasion barbarege. Adoma intra ol VI e l'VII secol, un poo a la volta, ge sarà anc'pò la so conversion a'l catolicesim, e l'arianesim al descomparirà.

## Ol neo-arianesim
Anca se, a diferenza del nestorianism, a l'è descomparid, a g'è staits dei moviments o dei persone qe i g'ha havuds dei penser qe i ha svexinads a qell arian, e i è ciamads neo-arian.

Vun dei esempe plussee cognossids a l'è qell dei Testimone de Jeova, qe i sostegn qe ol Jesuu a l'era una creazion de Dé. Anca ol Newton al pensava qe al fœss insé, anca se l'haveva scondid i so penser qe, a'l temp, i era considerads ereteg.

## Riferiments
*  [Arianesimo - Treccani, ''Enciclopedia dell'Arte Medievale''](http://www.treccani.it/enciclopedia/arianesimo_(Enciclopedia-dell%27-Arte-Medievale))
*  Treccani, ''Dizionario di Storia''

## Olter projets
Marcia del Radetzky

La **Marcia del Radetzky** a l'è 'na musega patriottica austriaca dedicada al Josef Radetzky e a la soa reconquista de Milan dopo di Cinch Giornad e de l'invasion piemontesa. A l'è tipicament sonada al concert de Capodann a Vienna, indova el publich el batt i man a ritmo.
Orelogg

L**'orelogg** (ciamaa anca **leroi** o **reloi**) a l'è on arnes che 'l misura l'ora e, pussee in general, el scorr del temp. Doperaa di primm temp de l'umanità, in l'ultim secol cont l'orelogg atomich la soa precision la s'è volzada fiss.

## Vos correlaa
*Meridiana
*Orelogg digital
*Orelogg a pendol
*Orelogg de pols
*Orelogg desveggia
Consili Regional di Marche

El **Consili Regional - Assemblea legislativa di Marche** a l'è l'orghen legislativ di Marche, cont el compit de fà i legg de competenza di region e de controllà la Giunta.

## Vos correlaa
*Giunta Regional di Marche
Tram ATM 3000

El **Tram ATM 3000** a l'è staa on tram doperaa in su la Red Urbana de Milan dal 1932 al 1961.

Assee danegiaa de la guerra, han ispiraa i tram ATM 4000, e la pupart de la soa elettronica a l'è finida in di tram ATM 4100. Comé lor, per la forma, l'era ciamaa "dò camer e cusina".

## Bibliografia
*Francesco Ogliari - *Milano in tram. Storia del trasporto pubblico milanese* - Hoepli Editore 2006 - ISBN 8820337193
* 

## Alter progett
Campagna Internazionala per l'abolizion di armi nuclear

La **Campagna Internazionala per l&#39;abolizion di armi nuclear** (in ingles *International Campaign to Abolish Nuclear Weapons*, breviaa ICAN) a l'è 'n associazion globala che la insubiss de mett al band i armi nuclear cont l'implementazion del trattaa de no-proliferazion nucleara. L'ha venciuu el Premi Nobel per la Pas del 2017.

## Vos correlaa
*Desarmament nuclear
Consili Regional de l'Ombria

El **Consili Regional de l'Ombria** a l'è l'assemblea legislativa de l'Ombria, faa de 20 consiliee.

## Vos correlaa
*Giunta Regional de l'Ombria
S-Bahn del Tirol

La **S-Bahn del Tirol** a l'è on servizzi regional/S-Bahn che 'l quatta el Bundesland Tirol e la città de Brennero in Sudtirol, operaa de la ÖBB. A l'è faa de 6 lign e de 68 stazion e 'l gh'ha 'me center Innsbruck.

## Storia
La prima linia a l'è stada verta el 9 de dicember 2007 cont frequenza bioraria.

## Lign
*: Arlbergbahn - Unterinntalbahn, via Kufstein – Innsbruck – Telfs-Pfaffenhofen (– Landeck-Zams)
*: Arlbergbahn- Unterinntalbahn, via Ötztal – Innsbruck – Hall in Tirol – Jenbach
*: Brennerbahn - Unterinntalbahn, via Steinach in Tirol – Innsbruck – Hall in Tirol
*: Brenner – Steinach in Tirol – Innsbruck
*: Mittenwaldbahn
*: Salzburg-Tiroler-Bahn

## Material rotabil

El treno doperaa per el servizzi de S-Bahn a l'è el Bombardier Talent, prima inveci a l'era doperaa el classich Inlandsreisezugwagen der ÖBB, doperaa anmò in di situazion eccezionai.

## Vos correlaa
*S-Bahn
*S-Bahn de Vienna
Renassita de l'ann 1000

La **renassita de l'ann 1000** (anca **Renassiment medieval** o **ottonian**) a l'è staa on period del Bass Medioev caratterizzada de 'n cress economich e social e de on renoeuvament religios succeduu intorna a l'ann 1000 e finna al 1030 circa.

Gh'è staa on period cont poca guerra e senza epidemij, che l'ha permittuu on cress demografich, e la fin de l'economia de sussistenza che l'ha permittuu 'l potenziament di commercc in tra i comunità.

## Vos correlaa
*Liber Comun
*Renassiment
*Renassiment del secol XII
Tail

**tail** a l'è on comand de shell Unix doperaa per mostrà in sul standard output i ultim righ de on file de test o del standard input. A l'è donca on filter.

## Sintassi
La sintassi de tail a l'è:

```
tail [options] <filename>
```


De default el mostra i ultim 10 righ, ma cont l'opzion 
```
-n
```
 se pò scernì ona dimension differenta.

## Vos correlaa
*Pipeline software
*Less
Red di tram de Napoli

La **red di tram de Napoli** a l'è on servizzi de tram che 'l quatta Napoli, longh 11,8 km e cont 3 lign.

## Storia

La prima linia de tram, a cavaj, a l'è verta in del 1875.

In del 1929 la città de Napoli la ciappa el controll de tucc i lign e del sò material rotabil, cont la società ACTN.

Per el mondial del folball del 1990, faa in Italia, a l'è verta ona metrotranvia ciamada Linea Tranviaria Rapida: Fada domà parzialment, a l'è poeu sarada e trasformada in la linia 6 de la metropolitana.

## Caratteristich

La linia, a scartament ordinari, a l'era fada su a 550 V per la perteghetta, ma per i AnsaldoBreda Sirio a l'è stada adattada al pantograf a 700 V.

In del 2010 a l'è mittuu on sistema sperimental per 600 m, el Tramwave, per l'alimentazion de terra. Dal 2012 a l'è doperaa offizialment.

### Lign
I lign a hinn:
*Linia 1 - (via Stadera)-Emiciclo di Poggioreale-Stazione Marittima (via Cristoforo Colombo)
*Linia 2 - Piazza Nazionale-San Giovanni a Teduccio (ex 29)
*Linia 4 - San Giovanni a Teduccio-Stazione Marittima (via Cristoforo Colombo)

## Material rotabil
El Parch Rotabil de la ANM a l'è faa de du grupp omogenij, ossia 22 AnsaldoBreda Sirio e 29 tram a la Peter Witt a carej.

### Peter Witt

I Peter Witt, arent ai tram ATM 1500, a hinn staa consegnaa in tra el 1930 e 'l 1935 in dò variant, e hinn staa redutt de numer per el terremot del 1980, che l'ha menaa a la demolizion de 12 vettur e la musealizzazion de 3.

### Sirio

I Sirio, bidirezionai, a hinn staa scominciaa in del 2000 dopo de 'n bando del 1997 e consegnaa in del 2004.

A hinn doperaa in sui lign 1 e 4, adattaa cont di scambi per doperànn la bidirezionalità.

## Bibliografia
* Eduardo Bevere, Gerardo Chiaro, Andrea Cozzolino, *Storia dei trasporti urbani di Napoli e delle linee interurbane gestite dalla SATN, dalle Tramvie di Capodimonte e dalle aziende municipalizzate. Volume primo - l'evoluzione storica*, Calosci, Cortona (AR), 1998, ISBN 88-7785-145-7
* Eduardo Bevere, Gerardo Chiaro, Andrea Cozzolino, *Storia dei trasporti urbani di Napoli e delle linee interurbane gestite dalla SATN, dalle Tramvie di Capodimonte e dalle aziende municipalizzate. Volume secondo - il materiale rotabile*, Calosci, Cortona (AR), 1999, ISBN 88-7785-153-8
* Francesco Ogliari, Francesco Abate, *Si viaggia... anche con la dentiera. Le cremagliere d'Italia vol. 1: 1888-1911*, Arcipelago Edizioni, Milano, 2007, ISBN 978-887695342-2
* Augusto Cracco, *Tram di Napoli oggi e domani*, in *[[I Treni]]*, n. 315, maggio 2009, pp.&nbsp;24–29.

## Vos correlaa
*Red di filobus de Napoli
*Linea Tranviaria Rapida
*Metropolitana de Napoli
Consili Regional del Friul-Venezia Giulia

El **Consili Regional del Friul-Venezia Giulia** a l'è l'assemblea legislativa del Friul-Venezia Giulia, operativa dal 1964.

## Vos correlaa
*Giunta Regional del Friul-Venezia Giulia
Guerra di 335 agn

La **Guerra di 335 agn** a l'è stada 'na situazion de conflitt internazional verta in tra i Provincc Unii, e donca poeu i Paes Bass, e l'Isola de Scilly, in Inghilterra, verta dal 30 de marz del 1651 al 17 de april del 1986.

La guerra a l'è scominciada quand che i Monarchich, in lotta contra de l'Oliver Chromewell, tacchen di nav olandes, liaa de la Republica, per sacchegiài. L'Olanda l'ha donca deciaraa guerra, ma cont la reconquista republicana de la Cornovaja a l'è mai faa offizialment on trattaa de pas.

Domà in del 1986 Roy Duncan, consiliee de l'Isola e storich, el descovriss de 'sta situazion verta, e l'Ambassator di Paes Bass a Londra Rein Huydecoper l'ha confermaa che 'l conflitt a l'era in teoria anmò vert, e donca a l'è staa invitaa in su l'isola per firmà on simbolich trattaa de pas.

## Riferiment
*The 335 Year War – The Isles of Scilly vs the Netherlands

## Vos correlaa
*Guerra senza sangh
*Guerr anglo-olandes
Gabriel Rufián i Romero

El **Gabriel Rufián i Romero** (Santa Coloma de Gramenet, 8 de febrar del 1982) a l'è on politegh spagnoeu, dal 2016 member del Congress di Deputaa e capogrupp de la Sinistra Republegana de la Catalogna. A l'è vun di attivista per l'independenza de lengua castejana pussee famos, oltra che famos attivista per i diritt sociai.

## Ligamm de foeura
*Twitter
*Facebook
Consili Regional de la Sardegna

El **Consili Regional de la Sardegna** l'è l'assemblea legislativa de la Sardegna, faa de 60 consiliee. L'approva i legg de competenza de la Region e 'l bilancc.

## Vos correlaa
*Giunta Regional de la Sardegna
*Statut d'Autonomia de la Sardegna